《人爱九日多以靖节之故仆以邠老七字为可以益》
宋代·赵蕃

东篱满把菊，柯山一句诗。
四时皆有节，九日独如斯。
潘子夙所尚，陶翁何敢师。
是故逢此日，爱慕仍凄悲。
所愿学渊明，归去了不疑。
松菊傥犹存，田园随事为。
亦愿如邠老，白首邱壑期。
人穷与诗长，得失其在兹。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。